***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**11 нче сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Тартыкларның чиратлашуы күзәтелгән сүзне билгеләгез. **(2 балл)**

а) Гаяз

ә) агач

б) тигез

в) күзлеге

2. Архаизмны билгеләгез. **(2 балл)**

а) ясак

ә) мәктәп

б) мәктүп

в) чирү

3. Җөмләдәге ясалма сүзнең санын билгеләгез. **(2 балл)**

*Эшне башлама, башласаң ташлама.* (Мәкаль).

а) 1

ә) 2

б) 3

в) 4

4. Җөмләдәге фигыльнең төркемчәсен билгеләгез. **(2 балл)**

*Озын колак алдан ишетер.* (Мәкаль).

а) сыйфат фигыль

ә) хәл фигыль

б) хикәя фигыль

в) шарт фигыль

5. Кисәкчәне билгеләгез. **(2 балл)**

а) дөм

ә) әмма

б) вә

в) бугай

6. Җөмләнең иясен билгеләгез. **(2 балл)**

*Тырышкан тамчы таш тишкән.* (Мәкаль).

а) тырышкан

ә) тамчы

б) таш

в) тишкән

7. Җөмләдәге хәлнең төрен билгеләгез. **(2 балл)**

*Бүре бар дип урманга бармый тормыйлар.* (Мәкаль).

а) сәбәп хәле

ә) максат хәле

б) рәвеш хәле

в) урын хәле

8. Җөмләдәге иярчен компонентның мәгънә ягыннан төрен билгеләгез.**(2 балл)**

*Кем башлаган, шул бетерергә тиеш.* (Мәкаль).

а) иярчен ия җөмлә

ә) иярчен хәбәр җөмлә

б) иярчен шарт җөмлә

в) иярчен рәвеш җөмлә

**II. Теоретик бирем.**

Төшеп калган сүзләрне языгыз. **(6 балл)**

Рус-европа телләреннән кергән алынма сүзләрне шул телдәгечә язу – \_\_\_\_\_\_\_\_\_\_\_\_ принцип була. Исемнәрдә күплек сан, иркәләү-кечерәйтү кушымчалары \_\_\_\_\_\_\_\_\_\_\_\_ кушымчалары дип йөртелә. Зат-сан белән төрләнми торган фигыльләр \_\_\_\_\_\_\_\_\_\_\_\_ фигыльләр дип атала. Сүз алдыннан да, сүз артыннан да килә торган кисәкчәләр \_\_\_\_\_\_\_\_\_\_\_\_ языла. Аергыч – исемгә, ә тәмамлык \_\_\_\_\_\_\_\_\_\_\_\_ иярә. Теркәгечле һәм \_\_\_\_\_\_\_\_\_\_\_\_ тезмә кушма җөмлә була.

**III. Гамәли-иҗади бирем.**

1. Текстны татар теленә тәрҗемә итеп языгыз. **(12 балл)**

*Дельфины «разговаривают» между собой и очень дружны. Они помогают не только друг другу.*

*Дельфины выносили на берег тонущих моряков.*

*В Австралии дельфин плыл впереди корабля и указывал путь между опасными рифами. А один дельфин каждый день ждал у берега мальчика и перевозил его на спине в школу.*

*Люди решили никогда не охотиться в море на дельфинов.* (Г. Снегирев).

2. “Туган илем сулыклары” дигән темага 12 җөмләдән торган бәйләнешле текст языгыз. **(12 балл)**